stanford-oval/wikipedia huggingface dataset:
פיקארדית
אוצר מילים בסיסי > כמה ביטויים

מילים וביטויים רבים בפיקארד זהים או דומים לביטויים בצרפתית, אך בכל זאת הרוב המכריע של המילים והביטויים בפיקארד הם ביטויים שאינם דומים כלל למקביליהם בצרפתית.
הנה כמה ביטויים בפיקארד:
אוצר מילים בסיסי > מספרים

| בעברית | בפיקארד (זכר) | בפיקארד (נקבה) |
| --- | --- | --- |
| אחת | un | eune |
שתיים: deus
שלוש: troés
ארבע: quate
חמש: chonc
שש: sis
שבע: sèt
שמונה: uit
תשע: neu
עשר: dis
אחת-עשרה: onze
שתים-עשרה: dousse
שלוש-עשרה: trèsse
ארבע-עשרה: quatore
חמש-עשרה: tchinse
שש-עשרה: sèse
שבע-עשרה: dis-sèt
שמונה-עשרה: dis-uit
תשע-עשרה: dis-neu
עשרים: vint
שימוש

פיקארד לא נלמדת בבתי-ספר צרפתיים (לא כולל קורסים וכיוצא בזה), ובדרך כלל כשמדובר בלימוד פיקארד מדובר בלימוד על ידי בני משפחה בלבד. אף על פי כן, פיקארד עדיין משמשת מושא למחקר באוניברסיטאות לִיל ואַמיֶין שבצרפת. מאחר שבימינו אנשים מסוגלים לעבור ממקום למקום בקלות רבה יותר מבעבר, קיימים דיאלקטים רבים ומגוונים לשפת פיקארד. למרות שרוב אנשי הצפון מבינים פיקארד, פחות ופחות דוברים אותה, ואנשים דוברי פיקארד כשפת אם הם נדירים יותר ויותר, בעיקר בקרב אנשים מתחת לגיל 50.
אורתוגרפיה

כיום פיקארד היא בעיקר שפה מדוברת. שיטת הכתב של פיקארד נחשבת באופן כללי לוולונית.
אלפבית

| האות | הגייה | סימנים דיאקריטיים וליגטורות |
| --- | --- | --- |
| Aa | /ɑ/ | Ââ,Áá,Ææ |
| Bb | /b/ |  |
| Cc | /s/ | Çç |
| Dd | /d/ |  |
| Ee | /ə/ | Éé,Èè,Êê,Ëë |
| Ff | /f/ |  |
| Gg | /g/ |  |
| Hh | /h/ |  |
| Ii | /i/ | Îî,Ïï |
| Jj | /ʒ/ |  |
| Kk | /k/ |  |
| Ll | /l/ |  |
| Mm | /m/ |  |
| Nn | /n/ |  |
| Oo | /o/ | Œœ,Ôô |
| Pp | /p/ |  |
| Qq | /k/ |  |
| Rr | /ʁ/ |  |
| Ss | /s/ |  |
| Tt | /t/ |  |


| Vv | /v/ |  |
| Xx | /ks/ |  |
| Yy | /i/ | Ÿÿ |
| Zz | /z/ |  |
ראו גם

שפות הודו אירופיות
| --- | --- |
בקרת זהויות :  BnF: cb119331323 (data)  GND: 4174684-3
פייראנג'לו גרניאני

| --- | --- |
אין תמונה חופשית
 לידה:  9 באוגוסט 1930 מילאנו, ממלכת איטליה 
 פטירה:  14 באוקטובר 2011 (בגיל 81) לבניה, איטליה 
 ענף מדעי:  כלכלה 
 מקום לימודים:  אוניברסיטת פאביה 
 מוסדות:  ספיינצה – אוניברסיטת רומא  Università degli Studi Roma Tre 
 
פייראנג'לו גרניאני (באיטלקית: Pierangelo Garegnani; 9 באוגוסט 1930 –  14 באוקטובר 2011) היה כלכלן איטלקי ופרופסור באוניברסיטת רומא טרה ברומא.
גרניאני שימש כמנהל במרכז ללימוד ודוקומנטציה של כתביו של הכלכלן האיטלקי-בריטי פיירו סראפה (Centro Piero Sraffa di Studi e Documenti at the Federico Caffè School of Economics) וגם מבקר של העבודות והמסמכים שהשאיר סראפה לספריית רן (Wren Library) שבאוניברסיטת קיימברידג', אנגליה. גרניאני היה אחד מהמבקרים המובילים של הכלכלה הנאו-קלאסית. הוא פרסם מספר ספרים ומאמרים על התאוריה הכלכלית הקלאסית, במרכזם תאוריות מריקארדו ועד סראפה, המציעים בסיס תאורטי אלטרנטיבי לניתוח הכלכלה הקפיטליסטית. תקציר תרומותיו לכלכלה פורסם על ידי החברה הכלכלית המלכותית (Royal Economic Society).
הערות שוליים

↑  "Docenti e Ricercatori: Pierangelo Garegnani" (באיטלקית). Università degli Studi Roma Tre. נבדק ב-28 ביוני 2010. {{cite web}}:  (עזרה)
↑  See <http://www.res.org.uk/view/obituariesGaregnani.html>. Retrieved 16 March 2011.
| --- | --- |
בקרת זהויות :  NLI: 987007386531605171  BnF: cb126078309 (data)  GND: 121542041  ICCU: RAVV064069  ISNI: 0000 0000 8218 0332  LCCN: n81074214  SUDOC: 101000251  VIAF: 32855789   WorldCat (עם VIAF): 32855789 
ערך זה הוא קצרמרבנושא אישים ובנושא כלכלה. אתם מוזמנים לתרום לוויקיפדיה ו.
מייק בראון (פוליטיקאי)

מייקל קנט בראון (באנגלית: Michael Kent Braun; נולד ב-24 במרץ 1954) הוא פוליטיקאי ואיש עסקים אמריקאי, המכהן כמושל ה-52 של מדינת אינדיאנה. בין השנים 2019–2025 כיהן כחבר הסנאט של ארצות הברית מטעם אינדיאנה. בעבר כיהן כחבר בית הנבחרים של אינדיאנה מטעם המחוז ה-63 בשנים 2014–2017. בראון הוא חבר המפלגה הרפובליקנית, אך בעבר היה חבר המפלגה הדמוקרטית.
ביוגרפיה > תחילת דרכו

בראון נולד בעיר ג'ספר שבאינדיאנה. הוא סיים את לימודיו התיכוניים בתיכון העירוני של ג'ספר. הוא למד במכללת וואבש, שם היה חבר באחוות "פאי דלתא תטא" כבוגר אוניברסיטה, ואחר כך למד בבית הספר לעסקים באוניברסיטת הרווארד, שם היה למוסמך אוניברסיטה. בראון היה חבר במועצת בית הספר של תיכון ג'ספר בשנים 2004–2014. ב-2014 נבחר לייצג את המחוז ה-63 בבית הנבחרים של אינדיאנה, ובתפקיד זה כיהן עד 2017. בראון התפטר מבית הנבחרים ב-1 בנובמבר 2017, כדי להתמקד במסע הבחירות שלו לסנאט של ארצות הברית.
ביוגרפיה > בסנאט של ארצות הברית

בראון זכה במועמדות הרפובליקנית לסנאט של ארצות הברית מטעם מדינת אינדיאנה בראשית אוגוסט 2017, כשהוא גובר על חברי בית הנבחרים של ארצות הברית מטעם מחוזי הקונגרס ה-4 וה-6 של אינדיאנה, טוד רוקיטה ולוק מסר בהתאמה. בראון ניצח את רוקיטה ומסר בפער של למעלה מ-56,000 קולות. הוא קיבל 208,520 קולות, שהם בערך 41% מכלל אחוזי ההצבעה. במסע הבחירות התמודד כאאוטסיידר, והדגיש את הקריירה שלו בתחום העסקים. במהלך הבחירות לסנאט של ארצות הברית ב-2018, התמודד מול הסנאטור המכהן של אינדיאנה, ג'ו דונלי.
בראון מתנגד לחוק הגנת החולה וטיפול בר השגה ("אובמה-קר") של ממשל ברק אובמה, ותמך במאמצי הקונגרס הרפובליקני לבטלו. במהלך מסע הבחירות שלו, בראון מתח ביקורת על דונלי וכינה אותו כ"מגן של האובמה-קר". בראון תמך במדיניות ההגירה של הנשיא דונלד טראמפ ובצעדיו לטיפול בהגירה הבלתי חוקית אל ארצות הברית, ובין היתר בגדר ההפרדה בין ארצות הברית למקסיקו.
בבחירות הכלליות התמודד מול הסנאטור הדמוקרטי והמכהן של אינדיאנה, ג'ו דונלי, אותו הביס וזכה במושבו. הוא הושבע לתפקידו כסנאטור בינואר 2019, עם השבעת הקונגרס ה-116 של ארצות הברית. ב-30 בנובמבר 2022 הגיש בראון למזכיר המדינה של אינדיאנה טפסים להתמודדות בבחירות 2024 לתפקיד מושל אינדיאנה.
ביוגרפיה > מושל אינדיאנה

ב-5 בנובמבר 2024 נבחר בראון למושל אינדיאנה לאחר שגבר על יריבתו הדמוקרטית ג'ניפר מקורמיק עם כ-54.30% מקולות הבוחרים. הוא הושבע לתפקידו כמושל ב-13 בינואר 2025.
הערות שוליים

↑  קנדי ניל, Jasper's Braun launching bid for U.S. Senate, באתר Dubois County Herald‏, 2 באוגוסט 2017 (באנגלית)
↑  מייק גראנט, Braun set for U.S. Senate run, באתר Washington Times-Herald‏, 2 באוגוסט 2017 (באנגלית)
↑  הדמוקרטים שמרו על המושב של ויסקונסין בסנאט - והפסידו באינדיאנה, באתר ynet, 7 בנובמבר 2018
↑  אלכס רוג'רס ודייוויד רייט, GOP Sen. Mike Braun files to run for Indiana governor in 2024, setting up open Senate race, באתר CNN‏, 30 בנובמבר 2022 (באנגלית)
↑  ריק קלהאן, Republican Mike Braun wins Indiana governor’s race, extending the GOP’s hold on the office, באתר AP‏, 6 בנובמבר 2024 (באנגלית)
| --- | --- |
בקרת זהויות :  LCCN: no2019046264  SNAC: w6x74cz7  US Congress: B001310  VIAF: 4625155411330108940002   WorldCat (עם VIAF): 4625155411330108940002
פרידריך, נסיך הוהנצולרן

פרידריך, נסיך הוהנצולרן (בגרמנית: Friedrich Fürst von Hohenzollern‏; 30 באוגוסט 1891 – 6 בפברואר 1965) היה נסיך גרמני מבית הוהנצולרן.
ביוגרפיה

פרידריך נולד ב-30 באוגוסט 1891 בהייליגנדאם, לוילהלם, נסיך הוהנצולרן ולמריה תרזה, נסיכת שתי הסיציליות, בתם של הנסיך לואיג'י, רוזן טראני ומתילדה לודוביקה, נסיכת בוואריה, וכמה דקות אחריו נולד אחיו התאום פרנץ יוזף, נסיך הוהנצולרן-אמדן.
ב-2 ביוני 1920 התחתן פרידריך עם מרגרטה קרולה, נסיכת סקסוניה, בתם של פרידריך אוגוסט השלישי, מלך סקסוניה ולואיזה, ארכידוכסית אוסטריה, ממנה נולדו לו שבעה ילדים. אחיו פרנץ יוזף, נסיך הוהנצולרן-אמדן התחתן עם אחותה, מריה אליקס, נסיכת סקסוניה.
בשנת 1948, זמן קצר לאחר הדחתו של מיכאי הראשון, מלך רומניה נדון סדר הירושה במהלך הפגישה בין מיכאי, דודו ניקולאה בראנה, והנסיך פרידריך. זמן קצר אחרי הפגישה הזאת, דוברו של קרול השני, מלך רומניה, בריאיון עם העיתון הצרפתי לה פיגארו, הביע תמיכה חזקה בנסיך פרידריך, ובנוסף, קבע כי מיכאי לעולם לא יחזיק שוב את ראשות הבית.
ב-6 בפברואר 1965 מת פרידריך בקראוכנווייס, ובנו פרידריך וילהלם, נסיך הוהנצולרן ירש את תאריו.
משפחתו

ב-2 ביוני 1920 התחתן פרידריך עם מרגרטה קרולה, נסיכת סקסוניה, בתם של פרידריך אוגוסט השלישי, מלך סקסוניה ולואיזה, ארכידוכסית אוסטריה, ממנה נולדו לו שבעה ילדים:
מריה אנטוניה, נסיכת הוהנצולרן (1921–2011), התחתנה עם היינריך מריה, רוזן ואלדבורג צו וולפג אונד ואלדזי.
מריה אדלגונדה, נסיכת הוהנצולרן (1921–2006), התחתנה עם קונסטנטין, נסיך בוואריה.
מריה תרזיה, נסיכת הוהנצולרן (1922–2004)
פרידריך וילהלם, נסיך הוהנצולרן (1924–2010)
פרנץ יוזף, נסיך הוהנצולרן (1926–1996), התחתן עם דיאנה, נסיכת בורבון-פארמה.
יוהאן גאורג, נסיך הוהנצולרן (1932–2016), התחתן עם בירגיטה, נסיכת שוודיה
פרפרייד מקסימיליאן, נסיך הוהנצולרן (נולד ב-1943)
הערות שוליים

↑  Darryl Lundy (10 במאי 2003). "Friedrich Viktor Prinz von Hohenzollern-Sigmaringen". thePeerage.com. נבדק ב-28 בדצמבר 2008. {{cite web}}:  (עזרה)
↑  Paul Theroff. "HOHENZOLLERN". Paul Theroff's Royal Genealogy Site. אורכב מ-המקור ב-28 באפריל 2009. נבדק ב-28 בדצמבר 2008. {{cite web}}:  (עזרה)
↑  Michael of Romania: The King and the Country by Ivor Porter, page 195,
| --- | --- |
בקרת זהויות :  GND: 126464634  ISNI: 0000 0000 3898 7876  LCCN: n88244604  NLP: a0000001240834  VIAF: 29906215   WorldCat (עם VIAF): 29906215
שחר סאול

| --- | --- |

סאול, 2020
 לידה:  22 בדצמבר 1995 (בן 29) תל אביב-יפו, ישראל 
 שם במה:  קונגו בוי
 מוקד פעילות:  ישראל, הרפובליקה הדמוקרטית של קונגו 
 סוגה:  היפ הופ, R&B, פופ, דאנסהול
 שפה מועדפת:  עברית ישראלית, עברית, צרפתית אפריקאית, קונגולזית, צרפתית 
 חברת תקליטים:  Mobile1 Music
 שיתופי פעולה בולטים:  צוקוש, אגם בוחבוט
 פרופיל ב-IMDb
 
שחר דויד סאול (נולד ב-20 בדצמבר 1995), שנודע גם בשם הבמה "קונגו בוי", הוא זמר-יוצר וראפר ישראלי ממוצא קונגולזי.
ביוגרפיה

סאול (הגייה: סול) נולד בתל אביב להדס, ישראלית מקיבוץ עין דור ופרוספר, יליד-קונגו, שהגיע לישראל בשנות ה-80. בגיל שנתיים, הוריו התגרשו.
בגיל 19 התגייס לנח"ל.
קריירה

ב-2017 הוציא את אלבום הבכורה שלו, "אני כאן". האלבום הופק על ידי צוקוש, וזמן מה לאחר יציאת האלבום, הפכו השניים לצמד. כחלק מפעילותם כצמד הוציאו מיני-אלבום בשם "CongoKush", ששמו משלב את הכינויים של השניים.
במשך תקופה קצרה בשנת 2018, יצר סרטוני ולוג ופרסמם בערוץ יוטיוב בשם "BFF", אך הסרטונים נמחקו ואינם זמינים לצפייה עוד. בנובמבר 2018 הוציא את השיר "באם באם באם".
ב-2020 שיתף פעולה עם הזמרת נועה קירל בשיר "מיליון דולר". השיר זכה בשיר השנה הישראלי לשנת תש"פ. באותה השנה חתם סאול ברשת ההלבשה הישראלית "פקטורי 54" והפך למייצג הרשמי שלה בליין הסטריט. בנוסף, כיכב בפרסומת של מפעל הפיס שמטרתה הייתה לקדם עסקים ישראלים בתקופת הקורונה. בנוסף התארח באותה השנה בשיר "בומלה" של הראפר איזי, מתוך אלבומו השלישי, "אין בעד מה".
ב-2019 הוחתם על ידי המפיק והבמאי רומן בוצ'אצקי שהפך למנהלו האישי ומיד הוציא את השיר "השחר עולה", "קשר קרקע" ואת השיר "אל תשאל". באותה שנה גם הוחתם סאול בגאגא בוקינג על ידי אורון כלפון ויואב גרוס, שמנהלים את המוזיקאים סטטיק ובן-אל תבורי, מרגי, אגם בוחבוט, אנה זק, סטפן לגר ועוד.
בינואר 2021 הוציא את הסינגל "לאן הולכים" בהפקת ג'ורדי. ובשיתוף הכותב רון ביטון. בקליפ השתתפו טיטי איינאו, דנה גרוצקי, מרגי. באותה שנה, הופיע סאול עם מרגי בפסטיבל התמר.
ביוני 2021 הוציא את הסינגל "תיקו תיקו". באותה שנה חתם סאול בחברת סמסונג ונכנס לנבחרת המשפיענים יחד עם רותם סלע, אלה לי להב, קים אור אזולאי ועוד. באוקטובר 2021 התארח והיה בין כותבי השיר "באתי להציל אותך" של הזמרת אגם בוחבוט.
בינואר 2022 הוציא את הסינגל "דובשנייה" ביחד עם אגם בוחבוט והראפר נורוז. השיר זכה במקום הראשון במצעד העברי השנתי של כאן גימל לשנת תשפ"ב, ובמקום השמיני במצעד העברי השנתי של גלגלצ. בפברואר השתתף בסדרת סרטוני פרסומת למכשיר הסמסונג גלקסי 22 בהובלת משרד הפרסום ליאו ברנט. בשנה זו, שחר היה מועמד לפריצת השנה ולאמן השנה. באוקטובר 2022 הוכרז כי הוא מועמד בפעם הראשונה לפרס המוזיקה של MTV אירופה למופע הישראלי הטוב ביותר לשנת 2022.
בדצמבר 2022 הוביל קמפיין פרסומות של בזק, לצידה של אגם בוחבוט ולצד הפרזנטור הראשי, גידי גוב.
כמו כן השתתף במופע "פסטיגל על פסטיגל" יחד עם אנה זק, שלישית מה קשור, אליאנה תדהר, אגם בוחבוט ועוד.
ביוני 2023 הוציא את השיר "לחגוג ומגוג" יחד עם אלה לי והפשוטע. השיר הגיע למקום ה-18 במצעד השבועי של מדיה פורסט ולמקום ה-56 במצעד היטליסט. באותה שנה החל סאול לשמש כפרזנטור של חברות האופנה אמריקן אייגל ופיקס מבית רשת האופנה דלתא.
ב-15 בינואר 2024 הוציא לאור את אלבומו השני, "צולל".
ב-25 באפריל 2024 הוציא את הסינגל "פתיחת ערב" ביחד עם יונתן שגב וערן יוסף. ב-23 ביוני הוציא לאור את הסינגל "שירי דיכאון" יחד עם ים רפאלי.
ב-5 בינואר 2025, סאול וגל אדם השיקו שיתוף פעולה ראשון ביניהם בשיר בשם "אקסטזות". ב-12 במרץ יצא לאור הסינגל "סקוטר בראון", שיתוף פעולה בין סאול וסטפן לגר.
חיים אישיים

מתגורר בתל אביב.
דיסקוגרפיה > אלבומי אולפן

2017: אני כאן
2024: צולל
דיסקוגרפיה > מיני אלבומים

2018: קונגו קוש (עם צוקוש)
2022: Live at Succulent Sessions
דיסקוגרפיה > סינגלים

| שם השיר | שנה | מיקומי שיא> מדיה פורסט | מיקומי שיא> גלגלצ | מיקומי שיא> היטליסט | מיקומי שיא> העשירייה | אלבום |
| --- | --- | --- | --- | --- | --- | --- |
| "הני הני" (עם מילקי מיין ושמש) | 2017 | — | — | — | — | סינגל ללא אלבום |
| "נשאיר את זה לבוקר" (עם אדם זולוד) | 2017 | — | — | — | — | סינגל ללא אלבום |
| "עלינו" | 2017 | — | — | — | — | סינגל ללא אלבום |
| "שיט כבד" (עם טדי נגוסה) | 2017 | — | — | — | — | סינגל ללא אלבום |
| "באם באם באם" | 2018 | — | — | — | — | סינגל ללא אלבום |
| "לא מת" | 2018 | — | — | — | — | סינגל ללא אלבום |
| "לא נרדם" | 2018 | — | — | — | — | סינגל ללא אלבום |
| "לק" (עם צוקוש) | 2018 | — | — | — | — | סינגל ללא אלבום |
| "השחר עולה" | 2019 | — | — | — | — | סינגל ללא אלבום |
| "אל תשאל" | 2019 | — | — | — | — | סינגל ללא אלבום |
| "קשר קרקע" | 2020 | — | — | — | — | סינגל ללא אלבום |
| "לאן הולכים" | 2021 | — | — | — | — | סינגל ללא אלבום |
| "תיקו תיקו" | 2021 | — | — | — | — | סינגל ללא אלבום |
| "קיק באס" | 2021 | — | — | — | — | סינגל ללא אלבום |
| "באתי להציל אותך" (עם אגם בוחבוט) | 2021 | 3 | 1 | — | 2 | סינגל ללא אלבום |
| "דובשנייה" (עם אגם בוחבוט ונורוז) | 2022 | 4 | 1 | 45 | 1 | סינגל ללא אלבום |
| "ד"ש" | 2022 | — | — | — | — | סינגל ללא אלבום |
| "בסוף נרקוד" (עם אושר כהן) | 2022 | — | — | — | — | סינגל ללא אלבום |
| "הכל טוב" | 2022 | — | — | — | — | סינגל ללא אלבום |
| "חכי דקה" | 2022 | — | — | — | — | סינגל ללא אלבום |
| "כפיים" (עם ליאור נרקיס) | 2023 | — | — | — | — | 4 Ever |
| "מישהי אחרת" | 2023 | — | — | — | — | סינגל ללא אלבום |
| "קלטתי אותך" (עם אנה זק) | 2023 | — | — | — | — | סינגל ללא אלבום |
| "לחגוג ומגוג" (עם אלה לי והפשוטע) | 2023 | 18 | — | 56 | — | סינגל ללא אלבום |
| "פתיחת ערב" (עם ערן יוסף ויונתן שגב) | 2024 | — | — | — | — | סינגל ללא אלבום |
| "שירי דיכאון" (עם ים רפאלי) | 2024 | — | — | — | — | סינגל ללא אלבום |
| "היא לא שלי" | 2024 | — | — | — | — | סינגל ללא אלבום |
| "הבנות של ישראל" | 2024 | — | — | — | — | סינגל ללא אלבום |
| "אקסטזות" (עם גל אדם) | 2025 | — | — | — | — | סינגל ללא אלבום |
| "סקוטר בראון" (עם סטפן) | 2025 | — | — | — | — | סינגל ללא אלבום |
דיסקוגרפיה > הופעות אורח

| שם השיר | שנה | מיקומי שיא> מדיה פורסט | מיקומי שיא> גלגלצ | מיקומי שיא> היטליסט | מיקומי שיא> העשירייה |
| --- | --- | --- | --- | --- | --- |
| "וואי וואי וואי" (אדם זולוד בהשתתפות טדי נגוסה ושחר סאול) | 2019 | — | — | — | — |
| "בומלה" (איזי בהשתתפות שחר סאול) | 2020 | — | — | — | — |
| "מיליון דולר" (נועה קירל בהשתתפות שחר סאול) | 2020 | 1 | 1 | — | — |
פרסים ומועמדויות

| שנה | פרס | קטגוריה | מועמדות | תוצאה | מקור |
| --- | --- | --- | --- | --- | --- |
| 2022 | פרסי נבחרי השנה של פרוגי | זמר השנה | שחר סאול | מועמדות |  |
| 2022 | פרסי נבחרי השנה של פרוגי | שיר השנה | "דובשנייה" | מועמדות |  |
| 2024 | פרס המוזיקה של MTV אירופה | המופע הישראלי הטוב ביותר | שחר סאול | מועמדות |  |
הערות שוליים

1 2  בר זגה, שחר סאול: "יש נשים שמתחילות איתי בתוקפנות, כמו גבר שיכור שנצמד למישהי במסיבה", במדור "פנאי פלוס" באתר ynet‏, 15 ביולי 2021
1 2 3 4    ליאור אוחנה, שחר של יום חדש, באתר "ידיעות אחרונות", 28 באוגוסט 2019
↑  Shahar Saul - Bam Bam Bam // Prod. Tzukush // שחר סאול - באם באם באם, נבדק ב-2019-08-30
↑  אגם בוחבוט - באתי להציל אותך מארחת את שחר סאול (Prod. by Moshe & Ofek), נבדק ב-2021-12-10
↑  גיל משעלי, ‏ראש בראש: נועה קירל ומרגי במלחמה על התואר הנחשק, באתר ‏מאקו‏, 12 באוקטובר 2022
↑   "תני לי לעשות לך כלים, ארבעה ילדים, אני מפעיל מכונה - אז תורידי בגדים", באתר חדשות 13, 25 ביוני 2023
↑  niv the tool, המצעד השבועי של מדיה פורסט, באתר mediaforest-group, ‏1 ביולי 2023
↑  ים רפאלי מארח את שחר סאול – שירי דיכאון, באתר יוסמיוזיק, ‏24 ביוני 2024
↑  אפרת קרסנר, גל אדם ושחר סאול בשיר חדש: "כל הגוף שלי באקסטזות", באתר אייס, 5 בינואר 2025
↑  shaharsaul, אני חושב שהגיע הזמן שזה יקרה.., באתר אינסטגרם, ‏12 במרץ 2025
↑  מאיה גדש, ‏נועה קירל רשמה הישג בינלאומי מרשים - והיא לא לבד, באתר מעריב אונליין, 8 באוקטובר 2024
| --- | --- |
בקרת זהויות :  NLI: 987007407506905171  MusicBrainz: 76fa06e2-5007-4b57-93d3-078fa750b4fe  VIAF: 39154921231063590036   WorldCat (עם VIAF): 39154921231063590036
ג'ורג' הלמי

ג'ורג' סמיר הלמי (באנגלית: George Samir Helmy; נולד ב-27 באוקטובר 1979) הוא יועץ פוליטי אמריקאי שכיהן כחבר הסנאט של ארצות הברית מטעם מדינת ניו ג'רזי במשך כחודשיים, בין ספטמבר לדצמבר 2024. הוא מונה בידי מושל ניו ג'רזי, פיל מרפי, על מנת למלא את מקומו של בוב מננדז עד לבחירת המחליף הקבוע בבחירות נובמבר 2024.
קורות חיים

הלמי נולד בג'רזי סיטי שבניו ג'רזי, ב-27 באוקטובר 1979. הוריו היגרו לארצות הברית ממצרים והוא נוצרי קופטי. את לימודיו התיכוניים השלים בתיכון גלן רידג'. הוא בעל תואר ראשון בפסיכולוגיה מאוניברסיטת ראטגרס ותואר שני במימון וניהול מבית הספר להשכלה משלימה של אוניברסיטת הרווארד.
בשנים 2001–2013 עבד הלמי כמנהל תפעול עסקי ב-UPS, וכעוזר פרלמנטרי עבור הסנאטור פרנק לוטנברג מ-2012 עד 2013. לאחר מכן היה מנהל מדינתי בלשכתו של הסנאטור קורי בוקר, בטרם נשכר לתפקיד ראש הסגל של מושל ניו ג'רזי בידי פיל מרפי בינואר 2019. באוקטובר 2021 התפטר מתפקיד זה על מנת להצטרף להנהלת מטה הבחירות של מרפי בשנת בחירות זו, ו-18 ימים אחר כך שב לתפקידו. בשלהי ספטמבר 2023 עזב את לשכת המושל והוחלף בידי נציבת התחבורה של ניו ג'רזי דיאן גוטיירז-סקצ'טי.
לאחר שעזב את משרד המושל עבד הלמי כסגן נשיא בכיר ומנהל לענייני חוץ בתאגיד הבריאות "RWJBarnabas Health", וכנציב ברשות הנמלים של ניו יורק וניו ג'רזי. עד 2011 היה הלמי בוחר רשום של המפלגה הרפובליקנית, אז הפך לבוחר עצמאי. ב-2018 היה רשום לקצרה כדמוקרט, במטרה להצביע בבחירות המקדימות של המפלגה הדמוקרטית במחוז הקונגרס ה-11 של ניו ג'רזי. בסוף שנה זו עזב את המפלגה ונותר עצמאי עד מרץ 2024.
ב-13 באוגוסט 2024 דיווח העיתון "New Jersey Globe" כי הלמי ימונה אל הסנאט של ארצות הברית כממלא מקומו של בוב מננדז, שהתפטר מתפקידו בעקבות הרשעתו בעבירות פליליות. הוא נכנס לתפקידו ב-9 בספטמבר 2024 והודיע כי יהיה ממלא מקום גרידא וכי אינו מתמודד לכהונה מלאה בסנאט ב-2024. מרפי הודיע על מינויו של הלמי ב-16 באוגוסט, וכי בסוף נובמבר יתפטר מהסנאט משתיקבע זהות המנצח בבחירות 2024 לסנאט בניו ג'רזי.
בנובמבר 2024 נמנה בין 19 סנאטורים דמוקרטים ועצמאים שתמכו בהטלת אמברגו נשק על ישראל במלחמת חרבות ברזל.
הערות שוליים

↑  Edwards, Edward (2024-08-16). "The Irony of Helmy". Insider NJ (באנגלית). נבדק ב-2024-09-06.
↑  Wildstein, David (2024-08-14). "George Helmy will be new U.S. Senator from New Jersey". New Jersey Globe (באנגלית). נבדק ב-2024-09-06.
↑  מייק קטליני, Bob Menendez to be replaced by New Jersey governor’s former top aide, AP source say, באתר AP‏, 15 באוגוסט 2024 (באנגלית)
↑   LIVE | NJ Gov. Phil Murphy announces replacement for Sen. Bob Menendez, סרטון בערוץ "Eyewitness News ABC7NY", באתר יוטיוב
↑  "Nineteen Senate Democrats vote to block U.S. aid to Israel"
| --- | --- |
בקרת זהויות :  US Congress: H001097
מצחיקונת (סרט)

| --- | --- |

 מבוסס על:  מצחיקונת 
 בימוי:  ויליאם ויילר
 הופק בידי:  ריי סטארק
 תסריט:  איזובל לנארט
 עריכה:  ויליאם סאנדס מורי ווינטרוב
 שחקנים ראשיים:  ברברה סטרייסנד עומר שריף קיי מדפורד
 מוזיקה:  ג'ול סטיין (מוזיקה) בוב מריל (מילים)
 צילום:  הארי סטרדלינג 
 מדינה:  ארצות הברית
 חברת הפקה:  רסטר
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  28 בפברואר 1969 
 משך הקרנה:  155 דקות
 שפת הסרט:  אנגלית
 סוגה:  קומדיה רומנטית, דרמה קומית, סרט ביוגרפי, סרט מוזיקלי, סרט דרמה 
 מקום התרחשות:  ניו יורק, בולטימור 
 תקציב:  52 מיליון דולר
 הכנסות באתר מוג'ו:   funnygirl
 פרסים:  פרס אוסקר
 דף הסרט ב־IMDb
 
מצחיקונת (באנגלית: Funny Girl) הוא סרט קולנוע אמריקאי משנת 1968, המבוסס על מחזמר בעל אותו שם שהוצג על במות ברודוויי. הסרט מבוסס על חייה של פאני ברייס, כוכבת ברודוויי וקומיקאית מפורסמת מהמחצית הראשונה של המאה ה-20.
בסרט מככבים ברברה סטרייסנד (ששיחקה גם במחזמר בברודוויי) ועומר שריף. על משחקה בסרט זכתה סטרייסנד בפרס אוסקר.
עלילה

הסרט מתרחש בניו-יורק שלאחר מלחמת העולם הראשונה. סיפור חייה של ברייס מסופר בפלשבק. ברייס, הכוכבת הגדולה שפלורנץ זיגפלד המגולם על ידי וולטר פידג'ן, מפיק ברודוויי אגדי מוכן לחכות לה, נזכרת בהתחלה כשחלומה הגדול היה להיות אחת מנערותיו של זינגפילד.
פאני ברייס באה מבית יהודי, מרחוב הנרי במנהטן. היא מקבלת את ההזדמנות הראשונה שלה בתיאטרון הוודויל, שם היא מצחיקה ומקסימה את הקהל וגם את ניק ארנסטין (עומר שריף), מהמר מקצועי מוכר ברחבי ניו-יורק, שבא לפגוש אותה מאחורי הקלעים אחרי המופע. ברייס מתאהבת בו מיד.
הצלחתה של ברייס מתרחבת וחלומה מתגשם, היא מקבלת לביתה הזמנה מפלורנס זינגפילד לקחת חלק במופע שלו. ברייס מככבת במחזה וכובשת את הקהל עם הכישרון וההומור שלה. בינתיים היא ממשיכה להיפגש לסירוגין עם ארנסטין, עד שארנסטין מודיע לה שהוא נאלץ לעזוב את הארץ לזמן מה כי הוא רוצה להמשיך במשחקי ההימורים שלו על ספינה מחוץ לגבולות ארצות הברית. ברייס מחליטה בלי לחשוב, ללכת אחרי הלב שלה והולכת אחרי ארנסטין ועוזבת את סיבוב ההופעות של נערותיו של זינגפילד.
ברייס רוצה להינשא לו, אך ארנסטין מציב כתנאי לנישואיהם 'מכה גדולה' שהוא רוצה לעשות במשחק פוקר גדול. ארנסטין זוכה ואכן הם מתחתנים. נושא הכסף וההימורים ילווה את נישואיהם עד סופם.
לברייס וארנסטין נולדה בת. היא חוזרת להופיע וארנסטין ממשיך להמר אך הפעם מפסיד ומכניס את המשפחה לחובות. כשברייס מגלה זאת, היא מנסה לעזור לו, אך פוגעת בכך בגאוותו. בסופו של דבר מסתבך ארנסטין במעילה ונעצר על ידי המשטרה. ברייס ההמומה יוצאת בהודעה לתקשורת שהיא מאמינה בחפותו, אך ארנסטין מודה באשמה ונכנס לבית הכלא.
בסיום הסרט מחליטים ברייס וארנסטין שהספיק להשתחרר מהכלא, להיפרד.
רשימת השירים של הסרט

If a Girl Isn't Pretty
I'm the Greatest Star
I'd Rather Be Blue Over You (Than Happy With Somebody Else)
Rollerskate Rag
Secondhand Rose
His Love Makes Me Beautiful
People
You Are Woman, I Am Man
Don't Rain on My Parade
Sadie, Sadie
Funny Girl
My Man
הצלחת הסרט

בנוסף לזכייתה של סטרייסנד בסרט בפרס השחקנית הטובה ביותר, היה הסרט מועמד לשבעה פרסי אוסקר נוספים, בהם: פרס הסרט הטוב ביותר ושחקנית המשנה הטובה ביותר (לקיי מדפורד). הסרט זכה לשלל ביקורות טובות והעלה את קרנה של ברברה סטרייסנד בהוליווד ואת זכרה של פאני ברייס בכלל.
נבחרת צרפת בכדורגל

ערך זה עוסק בנבחרת הגברים של צרפת בכדורגל. אם התכוונתם לנבחרת הנשים, ראו .
נבחרת צרפת בכדורגל (בצרפתית: Équipe de France de football) היא נבחרת הכדורגל הלאומית של צרפת, המנוהלת על ידי התאחדות הכדורגל הצרפתית.
הדירוג הנוכחי של נבחרת צרפת ברשימת הדירוג של פיפ"א, הוא המקום ה-2 בעולם, נכון ל-19 בדצמבר 2024; הניקוד הוא 1,859.78 – ללא שינוי לעומת ניקוד קודם. דירוג השיא 1 נמדד לראשונה במאי 2001, והדירוג הנמוך ביותר 27 נמדד לראשונה בספטמבר 2010.
צרפת הגיעה למקום השלישי במונדיאל 1958 מה שנחשב להצלחה. הדור של פלאטיני הגיע למקום הרביעי במונדיאל 1982, ושלישי במונדיאל 1986. ביניהם, צרפת זכתה באליפות אירופה בכדורגל ב-1984.
צרפת זכתה בשני גביעי עולם (1998 ו-2018), פעמיים ביורו (1984 ו-2000) ופעמיים בטורניר גביע הקונפדרציות.
קפטן הנבחרת הוא קיליאן אמפבה אשר זכה בלא מעט משחקים וכיום משחק בריאל מדריד בספרד.
היסטוריה > 1930 עד 1954

נבחרת צרפת בכדורגל, הוקמה בשנת 1904 וערכה את משחקה הבינלאומי הרשמי ב-1 במאי 1904, במשחק נגד נבחרת בלגיה.
נבחרת צרפת השתתפה בגביע העולם הראשון שנערך בשנת 1930 ואף שיחקה במשחק הפתיחה של הטורניר. צרפת ניצחה את מקסיקו 1-4, ושחקנה לוסיאן לורן הבקיע את השער הראשון בתולדות המונדיאלים. בהמשך הטורניר הפסידה צרפת לארגנטינה ולצ'ילה והודחה בשלב הבתים. גם במונדיאל 1934 הודחה צרפת בסיבוב הראשון לאחר הפסד לאוסטריה.
צרפת נבחרה לארח את מונדיאל 1938 וניצחה בשמינית הגמר את בלגיה, אך לא הצליחה לנצל את יתרון הביתיות כדי להגיע אל מעבר לרבע הגמר, שבו הפסידה לאיטליה, שזכתה בטורניר בסופו של דבר.
לאליפות העולם הבאה בשנת 1950 צרפת לא העפילה בעקבות הפסד ליוגוסלביה בטורניר המוקדמות במשחק מכריע שנערך בפירנצה שבאיטליה. למונדיאל 1954, לעומת זאת, הצליחה צרפת להעפיל אך הודחה כבר בשלב הבתים, שוב עקב הפסד ליוגוסלביה.
היסטוריה > 1958 עד 1960: הישגים ראשונים

מונדיאל 1958 היווה את הישג השיא של נבחרת צרפת עד לאותה תקופה ולמשך תקופה ארוכה לאחריו. צרפת פתחה את משחקיה בבית המוקדם בניצחון 3–7 על פרגוואי, בהמשך הפסידה ליוגוסלביה 3-2 וסיימה את משחקיה בבית המוקדם בניצחון 1–2 על סקוטלנד שהעניק לה את המקום הראשון בבית, עקב הפרש שערים עדיף על פני יוגוסלביה. ברבע הגמר הביסה צרפת את צפון אירלנד 0-4, ובחצי הגמר נעצרה על ידי ברזיל החזקה בהפסד 2–5, כאשר פלה כובש שלושער לזכות ברזיל. במשחק על המקום השלישי ניצחה צרפת את גרמניה המערבית 3-6, כאשר ז'יסט פונטיין מבקיע רביעייה. פונטיין סיים כמלך שערי הטורניר עם 13 שערים בשישה משחקים, הישג שלא שוחזר עד היום. יחד עם פונטיין שיחקו בנבחרת צרפת שחקנים רבים מקבוצת סטאד ריימס בהווה ובעבר כדוגמת רמון קופה, רוברט ז'נקט ורוג'ר מרשה.
כעבור שנתיים אירחה צרפת את אליפות אירופה הראשונה בכדורגל. צרפת העפילה לטורניר הגמר בעקבות ניצחונות על יוון ואוסטריה במוקדמות, אולם בחצי הגמר הפסידה ליוגוסלביה 5-4 לאחר שהובילה 2–4. במשחק על המקום השלישי הפסידה צרפת לצ'כוסלובקיה 2-0, וסיימה במקום הרביעי בטורניר.